b'\n_START_ARTICLE_\nVlado Dimovski\n_START_SECTION_\n\xc5\xbdivljenjepis\n_START_PARAGRAPH_\nDimovski je po maturi na Gimnaziji Be\xc5\xbeigrad leta 1984  diplomiral na Ekonomski fakulteti _NEWLINE_Univerze v Ljubljani, kjer je leta 1988 \xc5\xa1e magistriral iz ekonomije._NEWLINE_Na Filozofski fakulteti Univerze v Ljubljani je leta 1989 diplomiral tudi iz filozofije._NEWLINE_Doktoriral je leta 1994 iz managementa in financ na _NEWLINE_Dr\xc5\xbeavni univerzi Clevelanda, Ohio, ZDA._NEWLINE_Na Ekonomski fakulteti v Ljubljani je vklju\xc4\x8den v pedago\xc5\xa1ko delo od leta 1985, od 2005 kot redni profesor._NEWLINE_Kot gostujo\xc4\x8di profesor je predaval tudi na mnogih tujih univerzah po celem svetu. _NEWLINE_Vodil je \xc5\xa1tevilne raziskovalne projekte, ki so jih financirale raziskovalne fundacije in gospodarske dru\xc5\xbebe._NEWLINE_Svetoval je mnogim dr\xc5\xbeavnim in upravnim telesom in gospodarskim dru\xc5\xbebam ._NEWLINE_V 6.  in 7. vladi Republike Slovenije _NEWLINE_je bil minister za delo, dru\xc5\xbeino in socialne zadeve Republike Slovenije._NEWLINE_Od leta 2018 je osebni svetovalec predsednika vlade Republike Severne Makedonije._NEWLINE_Leta 2019 je bil izbran za podpredsednika Adriatic Councila._NEWLINE_Za rednega \xc4\x8dlana Evropske akademije znanosti in umetnosti (Academia Scientiarum et Artium Europaea) v Salzburgu je bil izvoljen 2016.'